རོལ་མོ་བ་རྣམས་སོ་སོའི་གར་སྟེགས་སུ་སྡོད་ཅིང་སློབ་མ་ཆུང་ཆུང་ན་རེ།སོ་སོའི་རོལ་ཆས་སྟེང་གི་རྒྱུད་སྐད་དཀྲོལ་ལ།བདག་གི་མཛའ་མོ་མཛུབ་བཀྲབ་རྒྱུད་མང་དང་ཨོག་ལེན་པི་ཝང་གི་འཁྱུག་ཁུགས་དང་བསྡེབས་ནས་ཞབས་བྲོ་འཁྲབ་ཡོང་།ཁོ་མོ་ཞབས་བྲོ་འཁྲབ་དུས།གར་གྱི་སྟངས་སྟབས་མྱུར་ལ་ཡང་བས།རྐང་བ་ཟུང་ཐང་ལ་ཐུག་ཙམ་ཐུག་ཙམ་བྱ་ཞིང་།འཕྱོར་གོས་སྤྲས་ཤིང་སྤྲོ་སེམས་འཁོལ་བའི་རྒྱལ་སྲས་འཁོར་དང་བཅས་པ་ཁོ་མོའི་མཐའ་འཁོར་དུ་འཚང་ཁ་ཤག་ཤག་བྱ།ཡིན་རུང་།ང་ཁོ་མོར་སྤྲོད་རྒྱུའི་རྒྱ་སེ་དམར་པོ་མེད་པས།ཁོ་མོ་ང་དང་མཉམ་དུ་ཞབས་བྲོ་འཁྲབ་མི་སྲིད།ཁོ་སྤང་ཐོག་ཅིག་ཏུ་ལྗིད་ཏིག་གེར་ཙོག་ཅིང་།ངོ་གདོང་ལག་པས་བཀབ་ནས་ངུད་མོ་འབྱིན།